CELEX: 32022R0981
Language: el
Date: 2022-06-23 00:00:00
Title: Εκτελεστικός κανονισμός (ΕΕ) 2022/981 της Επιτροπής της 23ης Ιουνίου 2022 για την τροποποίηση του εκτελεστικού κανονισμού (ΕΕ) 2021/546 για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές προϊόντων εξώθησης αλουμινίου καταγωγής Λαϊκής Δημοκρατίας της Κίνας

24.6.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 167/93
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2022/981 ΤΗΣ ΕΠΙΤΡΟΠΗΣ
         της 23ης Ιουνίου 2022
         για την τροποποίηση του εκτελεστικού κανονισμού (ΕΕ) 2021/546 για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές προϊόντων εξώθησης αλουμινίου καταγωγής Λαϊκής Δημοκρατίας της Κίνας
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/1036 του Ευρωπαϊκού Κοινοβουλίου και του Συμβουλίου, της 8ης Ιουνίου 2016, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Ένωσης (1), και ιδίως το άρθρο 14 παράγραφος 1,
         Εκτιμώντας τα ακόλουθα:
         
                     (1)
                  
                  
                     Οι εισαγωγές προϊόντων εξώθησης αλουμινίου καταγωγής Λαϊκής Δημοκρατίας της Κίνας υπόκεινται στους οριστικούς δασμούς αντιντάμπινγκ που επιβλήθηκαν με τον εκτελεστικό κανονισμό (ΕΕ) 2021/546 της Επιτροπής (2).
                  
               
                     (2)
                  
                  
                     Η Guangdong Huachang Aluminium Factory Co., Ltd., πρόσθετος κωδικός TARIC (3) C575, εταιρεία που υπόκειται σε δασμολογικό συντελεστή αντιντάμπινγκ 22,1 % για τους συνεργασθέντες παραγωγούς που δεν συμπεριλήφθηκαν στο δείγμα, ενημέρωσε την Επιτροπή στις 9 Ιουνίου 2021 (στο εξής: ημερομηνία της αίτησης) ότι άλλαξε την επωνυμία της σε Guangdong Huachang Group Co., Ltd.
                  
               
                     (3)
                  
                  
                     Η εταιρεία ζήτησε από την Επιτροπή να επιβεβαιώσει ότι η αλλαγή επωνυμίας δεν επηρεάζει το δικαίωμα της εταιρείας να επωφελείται από τον δασμολογικό συντελεστή αντιντάμπινγκ που εφαρμοζόταν στην εταιρεία υπό την προηγούμενη επωνυμία της.
                  
               
                     (4)
                  
                  
                     Η Επιτροπή εξέτασε τις παρασχεθείσες πληροφορίες και κατέληξε στο συμπέρασμα ότι η αλλαγή επωνυμίας είχε καταχωριστεί δεόντως από τις αρμόδιες αρχές και δεν είχε ως αποτέλεσμα καμία νέα σχέση με άλλους ομίλους εταιρειών οι οποίοι δεν είχαν διερευνηθεί από την Επιτροπή.
                  
               
                     (5)
                  
                  
                     Ως εκ τούτου, η εν λόγω αλλαγή επωνυμίας δεν επηρεάζει τα πορίσματα του εκτελεστικού κανονισμού (ΕΕ) 2021/546 και, ιδίως, τον δασμολογικό συντελεστή αντιντάμπινγκ που εφαρμόζεται στην εν λόγω εταιρεία.
                  
               
                     (6)
                  
                  
                     Τα αποδεικτικά στοιχεία του φακέλου επιβεβαίωσαν επίσης ότι η αλλαγή της επωνυμίας ίσχυε από τις 26 Απριλίου 2021, ημερομηνία κατά την οποία εγκρίθηκε η αλλαγή της επωνυμίας από τη Διοικητική Αρχή για τη Ρύθμιση της Αγοράς της Foshan Nanhai.
                  
               
                     (7)
                  
                  
                     Λαμβανομένων υπόψη των αιτιολογικών σκέψεων που παρατίθενται ανωτέρω, η Επιτροπή έκρινε σκόπιμο να τροποποιήσει τον εκτελεστικό κανονισμό (ΕΕ) 2021/546, ώστε να αντικατοπτρίζει την αλλαγή της επωνυμίας της εταιρείας στην οποία είχε προηγουμένως αποδοθεί ο πρόσθετος κωδικός TARIC C575. Ως εκ τούτου, η αλλαγή επωνυμίας θα πρέπει να παράγει αποτελέσματα από την ημερομηνία της αίτησης, δηλαδή από την 9η Ιουνίου 2021.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής που έχει συσταθεί βάσει του άρθρου 15 παράγραφος 1 του κανονισμού (ΕΕ) 2016/1036,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            
               1.   Το παράρτημα του εκτελεστικού κανονισμού (ΕΕ) 2021/546 της Επιτροπής τροποποιείται ως εξής:
               
                  
                              Η καταχώριση «Guandong Huachang Aluminium Factory Co., Ltd.
                           
                           
                              C575»
                           
                        
               αντικαθίσταται από την καταχώριση
               
                  
                              «Guangdong Huachang Group Co., Ltd.
                           
                           
                              C575»
                           
                        
            
            
               2.   Ο πρόσθετος κωδικός TARIC C575 που είχε αποδοθεί προηγουμένως στην Guangdong Huachang Aluminium Factory Co., Ltd. ισχύει για την Guangdong Huachang Group Co., Ltd. από τις 9 Ιουνίου 2021.
            
            
               3.   Κάθε οριστικός δασμός που καταβλήθηκε για τις εισαγωγές προϊόντων που κατασκευάζονται από την Guangdong Huachang Group Co., Ltd. καθ’ υπέρβαση του δασμού αντιντάμπινγκ που καθορίζεται στο άρθρο 1 παράγραφος 2 του εκτελεστικού κανονισμού (ΕΕ) 2021/546 όσον αφορά τη Guangdong Huachang Aluminium Factory Co., Ltd. επιστρέφεται ή διαγράφεται σύμφωνα με την ισχύουσα τελωνειακή νομοθεσία.
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 23 Ιουνίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 176 της 30.6.2016, σ. 21.
         
            (2)  Εκτελεστικός κανονισμός (ΕΕ) 2021/546 της Επιτροπής, της 29ης Μαρτίου 2021, για την επιβολή οριστικού δασμού αντιντάμπινγκ και την οριστική είσπραξη του προσωρινού δασμού που επιβλήθηκε στις εισαγωγές προϊόντων εξώθησης αλουμινίου καταγωγής Λαϊκής Δημοκρατίας της Κίνας (ΕΕ L 109 της 30.3.2021, σ. 1).
         
            (3)  Το Ενοποιημένο Δασμολόγιο της Ευρωπαϊκής Ένωσης.